Na osnovu člana 38 Zakona o lokalnoj samoupravi („Sl. list CG”, br. 2/18, 34/19, 38/20, 50/22 i 84/22, člana 46 stav 1 tačka 10 Statuta opštine Rožaje („Sl. list CG – opštinski propisi“, br. 38/18) i na osnovu člana 14 Odluke o mjesnim zajednicama („Sl. list CG – opštinski propisi“ br. 1/22), Skupština opštine Rožaje, na sjednici održanoj 31.10.2024.godine, d o n i j e l a j e

ODLUKU

o davanju saglasnosti na Odluku o osnivanju mjesne zajednice „Kajevići“

Član 1

Daje se saglasnost na Odluku o osnivanju Mjesne zajednice „Kajevići“ koju je Zbor građana donio 09.09.2024.godine.

Član 2

Ova Odluka stupa na snagu osmog dana od dana objavljivanja u „Službenom listu CG – opštinski propisi“.

Broj:02-016/24-369

Rožaje, 31.10.2024.godine

SKUPŠTINA OPŠTINE ROŽAJE

Predsjednik Skupštine,

Almir Avdić, s. r.

Na osnovu člana 38 Zakona o lokalnoj samoupravi („Sl. List CG br. 2/18, 34/19, 38/20, 50/22 i 84/22, člana 46 stav 1 tačka 10 Satuta opštine Rožaje („Sl. list CG – Opštinski propisi“, br. 38/18 i 16/21) i na osnovu člana 12 i 13 Odluke o Mjesnim zajednicama („Sl. list CG – opštinski propisi“ br. 1/22), Zbor građana naselja Kajevići, dana 09.09.2024.godine, **d o n i o j e**

**O D L U K U**

**o osnivanju Mjesne zajednice „Kajevići“**

**Član 1**

Osniva se Mjesna zajednica “Kajevići” za područje koje obuhvata naselje Kajevići sa granicama utvrđenim Odlukom o naseljima i granicama naselja na terioriji opštine Rožaje, broj 263 od 27.10.2015.godine („Sl. list CG – opštinski propisi“ br. 38/15), koju je usvojila Skupština opštine Rožaje.

**Član 2**

Granica ide od izvora /vrelo Kajevsko/, zatim Jablaničkim potokom prema Škali i Vlaškoj ornici, zatim pored parcela zv,,Morača, Dočić putem prema Fazlinom nagropu, dalje kota 2065 do na kotu 2098 ,,Bandera,, zatim državnom granicom, a zatim sjeverno granicom naselja Bać preko kota 1655 i 1501 pored Priftove livade koju ne obuhvata, zatim na kotu 1411,,Malinjak,, nastavlja do naselja Džudževići i ide granicom istog rijekom Magarica do uliva u Baćku rijeku nastavlja istom do školskog dvorišta ide granicom istog koje ne obuhvata i silazi u rijeku Ibar, ide nizvodno rijekom do ispod kuća Mukovića koje obuhvata do najužeg dijela /7444280,00-4750836,00/ skreće južno izlazi na magistralni put nastavlja istim u pravcu Rožaja do mosta na Jablaničkom potoku a zatim do izvora ,,Kajevsko vrelo,, odakle je počeo opis.

**Član 3**

Sjedište Mjesne zajednice „Kajevići“ je u prostorijama JU OŠ “Bać” istureno odjeljenje “Jablanica”.

**Član 4**

Lice ovlašćeno za zastupanje i predstavljanje mjesne zajednice je Nezir Kajević.

**Član 5**

Odluka stupa na snagu nakon dobijene saglasnosti od strane Skupštine opštine Rožaje.

Rožaje, 09.09.2024.godine

**Predsjednik Zbora građana „Kajevići“**

**Nezir Kajević, s. r.**